**Приложение № 1**

**Към Условията за изпълнение**

**Документи за междинно и окончателно плащане**

**А. Общи документи**

1. Искане за плащане и попълнена таблица за извършените инвестиции по групи разходи към искането за плащане, включително формата за наблюдение и оценка на проектите (по образец, подписан от кандидата във формат „pdf“ или „jpg“, включително в „xls“ формат по образец).

2. Нотариално заверено изрично пълномощно, в случай че документите не се подават лично от бенефициента, съгласно сключения административен договор. Представя се във формат „pdf“ или „jpg“.

3. Декларация в оригинал за отсъствие на обстоятелствата по чл. 25, ал. 2 от Закона за управление на средствата от Европейските структурни и инвестиционни фондове. (Приложение № 2). Представя се във формат „pdf“ или „jpg“.

4. Декларация по образец – Приложение № 3 (в случай, че бенефициентът няма регистрация по ДДС), че бенефициентът няма да упражни правото си на данъчен кредит за активи и услуги, финансирани по ПРСР 2014 – 2020 г. Представя се във формат „pdf“ или „jpg“.

5. Декларация за съответствие с всички задължителни стандарти (по образец - Приложение № 4). Представя се във формат „pdf“ или „jpg“.

6. Декларация от всеки доставчик, че активите, обект на инвестиция, не са втора употреба, съдържаща детайлно описание на техническите характеристики и индивидуализиращи данни, когато е приложимо (напр. серийни номера, номер на рама, номер на двигател, др.). Представя се във формат „pdf“ или „jpg“.

7. Декларация от бенефициента за наличие или липса на двойно финансиране за същата инвестиция по други национални и/или европейски програми (по образец – Приложение № 5). Представя се във формат „pdf“ или „jpg“.

8. Копие на извлечение от инвентарна книга или разпечатка от счетоводната система на бенефициента, доказващо заприходяването на финансираните активи. Представя се във формат „pdf“ или „jpg“.

9. Договор за услуги/работи/доставки за всеки обект на инвестицията с детайлно описание на техническите характеристики, цена в левове или евро, срок, количество и начин на доставка ведно с подробна количествено-стойностна сметка, която да е на хартиен и електронен носител. В договорите се описва ДДС. Представя се във формат „pdf“ или „jpg“.

10. Приемно-предавателен протокол между доставчика/изпълнителя и бенефициента за всеки обект на инвестицията, съдържащ детайлно описание на техническите характеристики и индивидуализиращи данни, когато е приложимо (напр. серийни номера, номер на рама, номер на двигател, др.). Представя се във формат „pdf“ или „jpg“, включително в „xls“ формат.

11. Копие от лиценз, разрешение и/или регистрация за извършване на подпомаганата дейност/инвестиция съгласно българското законодателство (в зависимост от вида подпомагана дейност). Представя се във формат „pdf“ или „jpg“.

12. Първични счетоводни документи (напр. фактури), доказващи извършените разходи. Представя се във формат „pdf“ или „jpg“.

13. Платежни нареждания, доказващи плащане на одобрените разходи от страна на бенефициента, заверени от обслужващата банка. Представя се във формат „pdf“ или „jpg“.

14. Пълно банково извлечение от деня на извършване на всяко плащане по проекта, доказващо плащане от страна на бенефициента, заверено от обслужващата банка. Представя се във формат „pdf“ или „jpg“.

15. Застрахователна полица за всички активи на предмета на инвестицията в полза на Разплащателната агенция, валидна за срок минимум 12 месеца, ведно с опис на имуществото при застраховане на машини, съоръжения, оборудване и прикачен инвентар и покриваща всички посочени в административния договор за финансово подпомагане рискове за съответния вид инвестиция. Представя се във формат „pdf“ или „jpg“.

16. Договор за финансов лизинг с приложен към него погасителен план за изплащане на лизинговите вноски (в случаите на закупуване на активи чрез финансов лизинг). Представя се във формат „pdf“ или „jpg“.

17. Квитанция/платежно нареждане за изцяло платена застрахователна премия за срока на застраховката, придружено от пълно дневно извлечение (в случай, че плащането е извършено по банков път). Представя се във формат „pdf“ или „jpg

**Б. Специфични документи по видове разходи:**

**I. За проектни предложения, представени от БАБХ и НДНИВMИ:**

**1.Разходи за закупуване на оборудване, инструменти и съоръжения за лаборатории:**

1.1. Протокол за проведена 72-часова проба при експлоатационни условия, в случаите, когато се изисква съгласно действащата нормативна уредба.

**2. Разходи за закупуване на специализирано мобилно оборудване за пренасяне на проби, взети от диви животни или животни в животновъдни обекти:**

2.1 Сертификат за качество на закупеното оборудване.

**3. Разходи за инсталации, включително разходите за монтаж и въвеждане в експлоатация на лаборатории:**

3.1 Документ доказващ въвеждането в експлоатация на лабораторията.

**4. Разходи за акредитация на лаборатории:**

4.1. Копие на сертификат за акредитация.

**II. За проектни предложения, представени от Изпълнителна агенция „Борба с градушките”:**

1. **Разходи за строително – монтажни дейности свързани с изграждане на кули, използвани за монтаж на радарни станции, вкл. прилежаща инфраструктура към тях:**

1.1. Разрешително за ползване на строеж и акт образец 16 (съгласно Наредба № 3 от 2003 г. за съставяне на актове и протоколи по време на строителството) – при кандидатстване за окончателно плащане (в зависимост от характера на инвестицията). Представя се във формат „pdf“ или „jpg“.

1.2. Удостоверение за въвеждане в експлоатация и акт образец 15 (съгласно Наредба № 3 от 2003 г.) – при кандидатстване за окончателно плащане. Представя се във формат „pdf“ или „jpg“.

1.3. Приемателно-предавателен протокол във формат „рdf“ и „xls“ между строителя и бенефициента за всички извършени строително-монтажни работи. Представя се във формат „pdf“ или „xls“.

1.4. Разрешение за ползване за строежите от първа, втора и трета категория, издадено от органите на Дирекцията за национален строителен контрол, при условия и по ред, определени в наредба на министъра на регионалното развитие и благоустройството - при кандидатстване за окончателно плащане, (когато е приложимо). /В случаите на строително-монтажни работи./

1.5. Писмо-обосновка и подробна количествено-стойностна сметка от строителя, детайлно изясняваща обстоятелствата, наложили извършването на допълнителни строително-монтажни дейности, (когато е приложимо). /В случаите на строително-монтажни работи..

1.6. Заповед за изменяне на количествено-стойностна сметка, вариационна заповед, книга на обекта, одобрена от лицето, упражняващо строителен надзор, и възложителя, (когато е приложимо). /В случаите на строително-монтажни работи./

**2. Разходи за закупуване на радарни станции, вкл. оборудване за анализ и съхранение на бази данни:**

2.1. Протокол за проведена 72-часова проба при експлоатационни условия, в случаите, когато се изисква съгласно действащата нормативна уредба.

**3. Разходи за закупуване на специализирани транспортни средства за превоз на противоградна техника и специфични товари:**

3.1. Документ удостоверяващ регистрация на транспортното средство, съгласно националното законодателство.

3.2. ADR Сертификат за регистрация на ППС в зависимост от предназначението му.

**В. Документи за доказване извършването на инвестициите, които са необходими за функциониране на проекта, но не се финансират по проекта и са включени в приложение към договора за финансово подпомагане**

1. Фактури, представени във формат „pdf“ или „jpg“, и/или

2. Договор за наем, представен във формат „pdf“ или „jpg“, и/или

3. Приемно-предавателни протоколи, представени във формат „pdf“ или „jpg“, и/или

4. Други в зависимост от вида на инвестицията, представени във формат „pdf“ или „jpg“.